b'\n_START_ARTICLE_\nAmatol\n_START_PARAGRAPH_\nAmatol je predstavnik eksplozivov. Je me\xc5\xa1anica amonijevega nitrata in TNT-ja. V me\xc5\xa1anici je od 50 do 80 procentov amonijevega nitrata, preostanek pa je TNT. (Oznaka Amatol 50/50 oz. Amatol 80/20. Amatol 80/20 so uporabljali v vietnamski vojni za Bangalorske torpede). Lahko ga prepoznamo po detonaciji, ki jo spremlja bel dim. Amatol 50/50 ima temnej\xc5\xa1i dim od Amatola 80/20 vendar ne tako temnega kot TNT sam._NEWLINE_Je neob\xc4\x8dutljiv na tresljaje. Vendar ob zelo mo\xc4\x8dnem udarcu lahko eksplodira. Barva niha od rahlo rumene do vijoli\xc4\x8dno rjave odvisno od sestave. Pri skladi\xc5\xa1\xc4\x8denju ostaja mehak dalj \xc4\x8dasa. Absorbira vlago, kar mu manj\xc5\xa1a eksplozivno mo\xc4\x8d. Ne smemo ga hraniti v bakrenih in medeninastih posodah, ker tvori z bakrom nevarne spojine. Kot detonator uporabljamo \xc5\xbeivosrebrni fulminat in druge mo\xc4\x8dne eksplozive._NEWLINE_Amatol so uporabljali med prvo in drugo svetovno vojno kot minska in bombna polnitev lete\xc4\x8dih bomb V1 in V2.'